CELEX: 62019TN0631
Language: sk
Date: 2019-09-21 00:00:00
Title: Vec T-631/19: Žaloba podaná 21. septembra 2019 – BNetzA/ACER

11.11.2019   
            
            
               SK
            
            
               Úradný vestník Európskej únie
            
            
               C 383/69
            
         
      Žaloba podaná 21. septembra 2019 – BNetzA/ACER
      (Vec T-631/19)
      (2019/C 383/78)
      Jazyk konania: nemčina
      
         Účastníci konania
      
      
         Žalobkyňa: Bundesnetzagentur für Elektrizität, Gas, Telekommunikation, Post und Eisenbahnen (BNetzA) (v zastúpení: H. Haller, T. Heitling, L. Reiser, N. Gremminger a V. Vacha, Rechtsanwälte)
      
         Žalovaná: Agentúra pre spoluprácu regulačných orgánov v oblasti energetiky (ACER)
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil nižšie uvedené ustanovenia rozhodnutia žalovanej č. 2/2019 z 21. februára 2019 a v tejto súvislosti vydané rozhodnutie odvolacieho senátu žalovanej č. A-003-2019 z 11. júla 2019:
                  
                              i)
                           
                           
                              článok 5 ods. 5 až 9 prílohy I;
                           
                        
                              ii)
                           
                           
                              článok 10 ods. 4 druhá časť vety a ods. 5 prílohy I;
                           
                        
                              iii)
                           
                           
                              článok 16 ods. 2 druhá veta a ods. 3 písm. d) bod vii) prílohy I;
                           
                        
                              iv)
                           
                           
                              článok 5 ods. 5 až 9 prílohy II;
                           
                        
                              v)
                           
                           
                              článok 17 ods. 3 písm. d) bod vii) prílohy II;
                           
                        
                              vi)
                           
                           
                              všetky ustanovenia príloh I a II, ktoré výslovne odkazujú na ustanovenia uvedené v bodoch i) až v) vyššie;
                           
                        
            
                  —
               
               
                  podporne zrušil rozhodnutie žalovanej č. 2/2019 z 21. februára 2019 v celom rozsahu a v tejto súvislosti vydané rozhodnutie odvolacieho senátu žalovanej č. A-003-2019 z 11. júla 2019;
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza nasledujúce žalobné dôvody.
      
                  1.
               
               
                  Prvý žalobný dôvod je založený na formálnej protiprávnosti napadnutého rozhodnutia
                  Rozhodnutie agentúry ACER je z formálneho hľadiska protiprávne, pretože agentúra ACER vydaním napadnutého rozhodnutia prekročila medze svojej právomoci.
               
            
                  2.
               
               
                  Druhý žalobný dôvod je založený na porušení nariadenia Európskeho parlamentu a Rady (EÚ) 2019/943 (1)
                  
                  
                              —
                           
                           
                              Agentúra ACER nie je oprávnená stanoviť mechanizmus umožňujúci vylučovať vnútorné sieťové prvky z výpočtu kapacity v rámci predbežného výberu.
                           
                        
                              —
                           
                           
                              Agentúra ACER svojím rozhodnutím i) určila kritické sieťové prvky, ii) stanovila nerovnaké uplatnenie hodnoty PTDF na vnútorné sieťové prvky a na medzioblastné sieťové prvky a iii) zaviedla kritérium účinnosti pre vnútorné sieťové prvky. Je to v rozpore s článkom 16 ods. 4 a 8 nariadenia (EÚ) 2019/943.
                           
                        
                              —
                           
                           
                              Agentúra ACER v napadnutom rozhodnutí stanovila, že konfigurácia ponukových oblastí má byť preverovaná podľa určitej metódy a v rámci určitých lehôt. Je to v rozpore s nariadením (EÚ) 2019/943.
                           
                        
                              —
                           
                           
                              Prevádzkovatelia prenosových sústav sú de facto nútení zabezpečiť na svojich vnútorných sieťových prvkoch 100 % minimálnej obchodnej kapacity a viac pre cezhraničný obchod. Je to v rozpore s nariadením (EÚ) 2019/943.
                           
                        
                              —
                           
                           
                              Agentúra ACER zamýšľa vylúčiť dlhodobo z výpočtu kapacity vnútorné vedenie s hodnotou PTDF menšou než 10 %. Je to v rozpore s nariadením (EÚ) 2019/943.
                           
                        
                              —
                           
                           
                              Zavedením kritéria účinnosti sa obchádza prechodné ustanovenie článku 15 ods. 2 nariadenia (EÚ) 2019/943.
                           
                        
                              —
                           
                           
                              Rozhodnutie ACER je v rozpore s článkom 14 ods. 5 nariadenia (EÚ) 2019/943, pretože nezohľadňuje nové investície do sieťovej infraštruktúry.
                           
                        
                              —
                           
                           
                              Agentúra ACER požaduje ďalekosiahle zavádzanie nápravných opatrení. Je to v rozpore s ustanoveniami nariadenia (EÚ) 2019/943.
                           
                        
                              —
                           
                           
                              Agentúra ACER obchádza ustanovenia nariadenia (EÚ) 2019/943 o novej konfigurácii ponukových oblastí.
                           
                        
                              —
                           
                           
                              Agentúra ACER si prisvojuje právomoc k reorganizácii ponukových oblastí, čím porušuje článok 14 ods. 3, 6 až 8 a článok 15 ods. 5 a 7 nariadenia (EÚ) 2019/943.
                           
                        
            
                  3.
               
               
                  Tretí žalobný dôvod je založený na porušení nariadenia Komisie (EÚ) 2015/1222 (2)
                  
                  
                              —
                           
                           
                              Kritérium účinnosti zavedené agentúrou ACER núti členské štáty de facto k rekonfigurácii ich ponukových oblastí. Je to v rozpore s ustanoveniami nariadenia (EÚ) 2015/1222.
                           
                        
                              —
                           
                           
                              Agentúra ACER požaduje ďalekosiahle zavádzanie nápravných opatrení. Je to v rozpore s ustanoveniami nariadenia (EÚ) 2015/1222.
                           
                        
            
                  4.
               
               
                  Štvrtý žalobný dôvod je založený na porušení zásady proporcionality
                  Rozhodnutie ACER je neprimerané, pretože nie je vhodné k dosiahnutiu cieľov nariadenia (EÚ) 2015/1222.
               
            
                  5.
               
               
                  Piaty žalobný dôvod je založený na porušení zásady zákazu diskriminácie
                  Určenie kritických sieťových prvkov a predčasné zavedenie nápravných opatrení na vyriešenie kruhových tokov vedie k nepriamej diskriminácii na základe štátnej príslušnosti.
               
            
         (1)  Nariadenie Európskeho parlamentu a Rady (EÚ) 2019/943 z 5. júna 2019 o vnútornom trhu s elektrinou (Ú. v. EÚ L 158, 2019, s. 54).
      
         (2)  Nariadenie Komisie (EÚ) 2015/1222 z 24. júla 2015, ktorým sa stanovuje usmernenie pre prideľovanie kapacity a riadenie preťaženia (Ú. v. EÚ L 197, 2015, s. 24).